

**PAYRAY BANK, UAB**

**PASKOLOS SUTARTIES**

**BENDROSIOS SĄLYGOS**

**(su Europos investicijų fondo suteikiama EGF garantija)**



Taikoma nuo 2021-03-01

Versija Nr. 1

1. **SĄVOKOS**
	1. **Atitinkamas valstybės pagalbos režimas** – reiškia EGF režimą pagal analogiją Skyriui 3.1 LS ir EGF režimą pagal analogiją Skyriui 3.2 LS, kurie detalizuojami Paskolos gavėjo pasirašomoje Galutinio gavėjo deklaracijoje.
	2. **Bendrosios sąlygos** – Paskolos sutarties Bendrosios sąlygos.
	3. **Darbo diena** – bet kokia savaitės diena, išskyrus šeštadienį, sekmadienį ir Lietuvos Respublikos darbo kodekso 123 straipsnyje nurodytas dienas.
	4. **ES** – Europos Sąjunga.
	5. **ES Sutartis** – tai Europos Sąjungos sutartis ir Sutartis dėl Europos Sąjungos veikimo (OL C 326, 2012 m. spalio 26 d.).
	6. **Galutinė Paskolos grąžinimo diena** – diena, kuri nurodyta Specialiosiose sąlygose ir iki kurios Paskolos gavėjas turi pilnai grąžinti Paskolą ir įvykdyti kitus Mokėjimus.
	7. **Grafikas** – Specialiųjų sąlygų dalis, kurioje nustatomos Paskolos dalinių grąžinimų sumos, jų mokėjimo terminai ir (ar) kitos mokėjimo sąlygos.
	8. **Garantija** – vienašalis Fondo įsipareigojimas, kuriuo Fondas įsipareigoja Paskolos davėjui išmokėti neatgautos Paskolos dalį, jeigu Paskolos gavėjas negrąžina Paskolos davėjui Paskolos.
	9. **Fondas** – Europos investicijų fondas. Priklausomai nuo konteksto (pavyzdžiui, nurodoma, jog Paskolos gavėjas turi pateikti informaciją), sąvoka „Fondas“ taip pat apima ir šiuos asmenis: atitinkamas nacionalines institucijas, Europos auditorių teismą, ES valstybių narių atstovus ir patarėjus, Europos kovos su sukčiavimu tarnybą („OLAF“), Europos investicijų banką, jų agentus ir kitus įgaliotus asmenis, ES Komisiją, taip pat visus kitus asmenis ir institucijas, kurie vykdo priežiūros, audito ir kontrolės funkcijas ES valstybėje narėje arba ES.
	10. **Išankstinės sąlygos** – sąlygos, nurodytos Bendrųjų sąlygų 3.1 punkte.
	11. **Įsipareigojimų nevykdymo atvejai** – atvejai, nurodyti Bendrųjų sąlygų 10.3 punkte.
	12. **Kompensacinės palūkanos** – 15 procentų dydžio Paskolos gavėjo mokamos metinės palūkanos nuo laiku nesumokėtų sumų kaip kompensacija už prievolės neįvykdymą už laikotarpį nuo ieškinio teismui padavimo dienos iki visiško įsipareigojimų įvykdymo dienos.
	13. **Mokėjimai** – Paskolos grąžintinos sumos, Palūkanos, delspinigiai ir kiti Paskolos gavėjo mokėjimai Paskolos davėjui pagal Paskolos sutartį.
	14. **Palūkanos** – Paskolos gavėjo mokamas atlygis Paskolos davėjui už naudojimąsi Paskola, kuris išreikštas procentais ir (ar) konkrečia pinigų suma. Jeigu Paskolos sutartyje nėra nurodyta kitaip, laikoma, kad taikomos metinės palūkanos.
	15. **Paskola** – Paskolos suma, numatyta Paskolos sutarties Specialiosiose sąlygose.
	16. **Paskolos grąžinimo sąskaita** – Specialiose sąlygose nurodyta sąskaita. Jeigu Paskolos sutartyje nėra nurodyta kitaip, Paskolos gavėjas atlieka visus Mokėjimus į šią sąskaitą.
	17. **Pareiškimai ir Patvirtinimai** – pareiškimai ir patvirtinimai, nurodyti Bendrųjų sąlygų 9 punkte.
	18. **Prievolių įvykdymo užtikrinimo priemonės** – Paskolos sutarties Specialiosiose sąlygose nurodytos Paskolos gavėjo prievolių pagal Paskolos sutartį tinkamo įvykdymo užtikrinimo priemonės, kurias Paskolos gavėjas įsipareigoja savo sąskaita sudaryti, ir, jei tai numato taikytini teisės aktai, įregistruoti kompetentingose institucijose, bei Paskolos sutartyje nustatyta tvarka ir terminais pateikti Paskolos davėjui bei užtikrinti jų galiojimą, teisėtumą ir atitikimą Paskolos davėjo reikalavimams iki visiško skolos Paskolos davėjui padengimo. Prievolių užtikrinimas pateikiamas sudarant (išduodant) Paskolos davėjui priimtinos formos ir turinio dokumentą (-us).
	19. **Sankcijos** – ekonominės ar finansinės sankcijos, įstatymai, sprendimai ir (arba) reglamentai, prekybiniai embargai, draudimai, ribojančios priemonės ar nurodymai priimti, taikomi, įgyvendinami, administruojami ar prižiūrimi bet kurios Sankcijas taikančios institucijos bet kuriuo metu.
	20. **Sankcijas taikančios institucijos** – (i) Jungtinės Tautos, (ii) Europos Sąjunga, (iii) Jungtinės Amerikos Valstijos, (iv) bet kuri Europos Ekonominės Erdvės narė, (v) bet kuri atitinkama vyriausybinė institucija įskaitant, bet neapsiribojant: Jungtinės Karalystės Jos Didenybės iždas, JAV iždo departamento užsienio turto kontrolės biuras (OFAC), JAV prekybos departamentas, JAV valstybės departamentas ir bet kuri kita JAV vyriausybės agentūra.
	21. **Sankcijų sąrašas** – laikas nuo laiko sudaromas, papildomas ar keičiamas bet kurios Sankcijas taikančių institucijų tikslinių asmenų, grupių ar įmonių (ar analogiškų) sąrašas.
	22. **Specialiosios sąlygos** – Paskolos sutarties Specialiosios sąlygos.
	23. **Susijusi įmonių grupė** – du ar daugiau juridinių asmenų, kurie:
		1. yra tarpusavyje susiję tiesioginės kontrolės santykiais arba susiję netiesioginės kontrolės santykiais per kitus juridinius ir (ar) fizinius asmenis;
		2. nėra tarpusavyje susiję tiesioginės ar netiesioginės kontrolės santykiais, bet kuriuos dėl tarpusavio ekonominės priklausomybės reikia laikyti keliančiais vieną riziką, nes jeigu vienas iš tokių juridinių asmenų turėtų finansinių problemų, ypač finansavimo arba grąžinimo sunkumų, antrasis arba visi kiti greičiausiai taip pat susidurtų su finansavimo arba grąžinimo sunkumais. Tokie juridiniai asmenys tarpusavyje, įskaitant, bet neapsiribojant, gali būti susiję per šių juridinių asmenų valdymo organus arba per juridinių asmenų visuotiniame akcininkų susirinkime turimas daugiau kaip 1/2 visų balsų teises. Paskolos davėjas vertindamas Susijusių įmonių tarpusavio ekonominę priklausomybę, vadovaujasi EBA gairėmis dėl susijusių klientų pagal Reglamentą (ES) Nr. 575/2013 4 straipsnio 1 dalies 39 punktą.

Susijusia įmone laikoma įmonė, kuri priklauso Susijusių įmonių grupei. Kontrole laikomos iš įstatymų ar sandorių atsirandančios juridinio ar fizinio asmens teisės, suteikiančios tokiam juridiniam ar fiziniam asmeniui juridinio asmens visuotiniame akcininkų susirinkime daugiau kaip ½ (pusę) visų balsų.

* 1. **Paskolos sutartis** – ši Paskolos sutartis, susidedanti iš Specialiųjų sąlygų, Bendrųjų sąlygų ir kitų sąlygų, su visais jų priedais, pakeitimais bei papildymais.
	2. **Valstybės pagalba** – tai Europos Sąjungos valstybės narės arba tokios valstybės ištekliais suteikta pagalba, kaip nustatyta ES Sutarties 107 ir 108 straipsniuose.
	3. **Uždrausta šalis** – reiškia asmenį, (i) kuris yra nurodytas bet kuriame Sankcijų sąraše, kurį administruoja Sankcijas taikanti institucija bet kuriuo metu arba kuriam taikomos Sankcijos arba (ii) kuris yra įsteigtas arba gyvena pagal bet kurios valstybės ar teritorijos įstatymus ar egzistuoja bet kurioje valstybėje ar teritorijoje, kurioms taikomos visa apimančios Sankcijos arba Sankcijos nustatytos šalies ar teritorijos mastu; arba (iii) kuris vykdo veiklą ar verslą tokiu būdu ar tikslu, kuris yra uždraustas Sankcijomis arba (iv) (tiesiogiai ar netiesiogiai valdomas arba kontroliuojamas asmens, nurodyto (i)- (iii) punktuose arba (v) veikia asmens, nurodyto (i) - (iii) punktuose vardu arba (vi) su kuriuo Paskolos gavėjui yra draudžiama arba ribojama vykdyti veiklą ar sandorį.

Paskolos sutartyje bei Šalių vykdant Paskolos sutartį siunčiamuose tarpusavio pranešimuose vartojamos didžiąja raide rašomos sąvokos turi Paskolos sutartyje ar jos prieduose apibrėžtą reikšmę bei yra atitinkamai aiškinamos, jeigu kontekstas akivaizdžiai nereikalauja kitaip ir (ar) Paskolos sutartyje arba atitinkamuose Šalių pranešimuose nenurodyta kitaip.

1. **PASKOLOS SUTARTIES DALYKAS**
	1. Paskolos davėjas įsipareigoja pagal šios Paskolos sutarties terminus ir sąlygas bei atsižvelgiant į Pareiškimus ir Patvirtinimus suteikti Paskolos gavėjui Paskolą laikotarpiui, ne ilgesniam nei iki Galutinio Paskolos grąžinimo termino pabaigos, už Paskolos sutartyje numatytas Palūkanas ir (ar) kitus mokesčius.
	2. Paskolos gavėjas įsipareigoja grąžinti Paskolą, sumokėti Palūkanas ir atlikti kitus Mokėjimus Paskolos davėjui pagal Paskolos sutarties sąlygas, taip pat tinkamai ir laiku vykdyti visus kitus Paskolos sutartyje numatytus Paskolos gavėjo įsipareigojimus.
	3. Tuo atveju, kai Paskolos gavėjas grąžina paimtą Paskolą ar jos dalį prieš terminą Paskolos sutartyje nustatyta tvarka, grąžintos sumos nebegali būti pasiskolintos iš naujo, nebent Specialiosiose sąlygose yra nurodyta kitaip.
	4. Paskolos gavėjas neturi teisės grąžinti Paskolos ar jos dalies iš anksto, nebent Specialiosiose sąlygose yra nurodyta kitaip.
	5. Paskolos davėjas turi teisę bet kuriuo šios Paskolos sutarties galiojimo momentu panaikinti ar sustabdyti savo įsipareigojimą suteikti nepanaudotą Paskolos dalį pagal Paskolos sutartį. Tokiu atveju Paskolos davėjas informuoja Paskolos gavėją apie suteiktą maksimalią Paskolos sumą. Jeigu Paskolos davėjas sustabdo suteikimą nepanaudotos Paskolos dalies, Paskolos davėjas turi teisę bet kada atnaujinti suteiktą Paskolos sumą ją padidinant iki Paskolos sutarties Specialiosiose sąlygose numatytos Paskolos sumos ar suteikiant kitą Paskolos sumą Paskolos davėjo vienašališku sprendimu. Paskolos gavėjas sutinka su tokia Paskolos davėjo teise ir tam neprieštarauja. Šalys sutinka, kad Paskolos davėjas informuoja Paskolos gavėją apie tokį sprendimą kaip įmanoma greičiau telefonu ar elektroniniu paštu siekiant, kad tokia informacija pasiektų Paskolos gavėją kaip įmanoma greičiau. Paskolos gavėjas sutinka su tokiu informavimo būdu ir prisiima visą su tuo susijusią riziką.
	6. Jeigu Paskolos sutartyje nėra nurodyta kitaip, visos Palūkanos ir kiti savo esme panašūs mokėjimai yra sumokami Paskolos išmokėjimo (pervedimo) Paskolos gavėjui momentu.
2. **PASKOLOS IŠDAVIMAS IR IŠANKSTINĖS SĄLYGOS**
	1. Paskolos davėjas įsipareigoja išmokėti Paskolą (jeigu Šalys susitarė, iš pervedamos sumos yra atskaitomos už visą Paskolos termino laikotarpį priskaičiuotos Palūkanos ir kiti panašūs mokesčiai) į Specialiosiose sąlygose nurodytą banko sąskaitą, kai bus įvykdytos visos šios Išankstinės sąlygos:
		1. pateikta smulkaus ir vidutinio verslo subjekto statuso deklaraciją;
		2. pateikta kliento deklaracija dėl atitikimo Fondo nustatytiems tinkamumo kriterijams;
		3. visi Paskolos gavėjo Paskolos sutartyje pateikti Pareiškimai ir Patvirtinimai yra tikslūs, teisingi ir galiojantys;
		4. neįvyko ir nesitęsia joks Įsipareigojimų nevykdymo atvejis, ir toks atvejis nesusidarys dėl Paskolos išdavimo;
		5. pateiktas kompetentingo Paskolos gavėjo organo (-ų) sprendimas (-ai) dėl Paskolos sutarties sudarymo ir (ar) vykdymo (jei būtina);
		6. pateiktas kompetentingo organo (-ų) sprendimas dėl Prievolių įvykdymo užtikrinimo priemonių pateikimo ir (ar) atitinkamų sandorių sudarymo (jei būtina);
		7. pateikta Paskolos sutartyje nustatyta tvarka ir terminais tinkamai įforminta Prievolių įvykdymo užtikrinimo priemonė;
		8. pateiktos naujausios Paskolos gavėjo finansinės ataskaitos ir (ar) tarpinės finansinės ataskaitos ar metiniai supaprastintos apskaitos dokumentai (taikoma ūkininkams);
		9. pateikti visi dokumentai ir informacija susiję su Garantijos suteikimu;
	2. Paskolos davėjas įsipareigoja išmokėti Paskolą Paskolos gavėjui per 3 (tris) Darbo dienas nuo Paskolos sutarties sudarymo dienos ir visų reikiamų dokumentų, ir informacijos gavimo dienos. Laikoma, kad Paskola yra išmokėta, kai Paskola yra pervesta į Paskolos gavėjo banko sąskaitą arba į kitą Šalių sutartą sąskaitą.
	3. Paskolos davėjas turi teisę neišmokėti Paskolos, jei nėra įvykdyta bet kuri Išankstinė sąlyga, nurodyta Paskolos sutarties 3.1 punkte ir (ar) kitos sąlygos, nurodytos Paskolos sutartyje (jeigu tokios yra nurodytos).
	4. Tuo atveju, jeigu Paskolos sutartyje nurodyta, kad Šalys ar viena iš Šalių turi sudaryti kokį nors papildomą sandorį (pvz., išduoti vekselį, pasirašyti susitarimą ir pan.), tai toks sandoris turi būti sudaromas sudarant ir pasirašant Paskolos davėjui priimtinos formos ir turinio dokumentą (-us).
3. **PALŪKANOS IR GARANTIJOS MOKESTIS**
	1. Palūkanos skaičiuojamos nuo išmokėtos ir negrąžintos Paskolos sumos, laikant, kad metuose yra 360 dienų, iki visiško įsipareigojimų įvykdymo pagal šią Paskolos sutartį dienos, įskaitant bet neapsiribojant tais atvejais, kai ginčai dėl šios Paskolos sutarties yra nagrinėjami teisme.
	2. Palūkanos pradedamos skaičiuoti nuo pirmos Paskolos išdavimo dienos (imtinai), kai yra pervedama Paskola į Paskolos gavėjo banko sąskaitą arba kitą Šalių Paskolos sutartą sąskaitą iki dienos, kada visa Paskola grąžinama Paskolos davėjui, t. y. iki visiško įsipareigojimų įvykdymo pagal šią Paskolos sutartį dienos.
	3. Palūkanos už pirmą mėnesį pradedamos skaičiuoti nuo faktiškai išmokėtos Paskolos išmokėjimo dienos iki paskutinės mėnesio dienos. Palūkanos už kitus mėnesius skaičiuojamos kas mėnesį, pradedant skaičiuoti nuo pirmos mėnesio dienos iki Galutinės Paskolos grąžinimo dienos (įskaitytinai), t. y. iki visiško įsipareigojimų įvykdymo pagal šią Paskolos sutartį dienos.
	4. Paskolos gavėjas įsipareigoja sumokėti Palūkanas į Paskolos grąžinimo sąskaitą.
	5. Garantijos mokestį sumoka Paskolos davėjas Fondo nustatyta tvarka.
	6. Šiai Paskolos sutarčiai taip pat yra taikomi standartiniai Paskolos davėjo patvirtinti įkainiai už sutarties pakeitimą, papildomų dokumentų išdavimą ir pan., kuriuos galima rasti adresu: <https://www.payray.bank/lt-lt/rules>.

1. **DELSPINIGIAI IR BAUDOS**
	1. Paskolos gavėjui praleidus Paskolos sutartyje numatytus Paskolos grąžinimo, Palūkanų ir (ar) kitų Mokėjimų terminus, Paskolos gavėjas privalo už kiekvieną kalendorinę termino praleidimo dieną mokėti Paskolos sutarties Specialiosiose sąlygose nustatyto dydžio delspinigius nuo sumos, kurios mokėjimo terminas praleistas, ir mokėti iki tos dienos, kurią prievolė visiškai įvykdoma. Delspinigiai mokami į Paskolos grąžinimo sąskaitą. Delspinigių mokėjimas neatleidžia Paskolos gavėjo nuo Paskolos sutartyje nustatytų įsipareigojimų vykdymo, neatideda Paskolos grąžinimo termino ir neapriboja Paskolos davėjo teisės nutraukti Paskolos sutartį ar naudotis kitomis teisės aktuose ar šioje Paskolos sutartyje nustatytomis teisių gynimo priemonėmis.
	2. Kilus ginčui ir vienai iš Šalių pradėjus teisminį procesą dėl šios Paskolos sutarties, nuo ieškinio teismui padavimo dienos delspinigiai nebeskaičiuojami, bet pradedamos taikyti Kompensacinės palūkanos, kurios mokamos iki visiško įsipareigojimų įvykdymo dienos. Kompensacinės palūkanos skaičiuojamos nuo visos susidariusios Paskolos gavėjo skolos, t. y. priskaičiuotų delspinigių, Palūkanų bei nesumokėtos Paskolos sumos.
	3. Tuo atveju, jei Paskolos gavėjas pažeidžia Paskolos sutarties įsipareigojimus, numatytus Bendrųjų sąlygų 8 (Paskolos gavėjo teisės ir pareigos) ir (ar) 9 (Pareiškimai ir Patvirtinimai) punktuose ir Paskolos gavėjas neištaiso tokių pažeidimų per 14 (keturiolika) kalendorinių dienų nuo Paskolos davėjo pranešimo apie tokį pažeidimą dienos, Paskolos gavėjas įsipareigoja sumokėti 5 (penkių) procentų dydžio baudą, skaičiuojamą nuo išmokėtos Paskolos sumos Paskolos sutarties pažeidimo momentu, bet ne mažesnę nei 500 (penkių šimtų) eurų dydžio baudą.
2. **PASKOLOS GRĄŽINIMAS**
	1. Paskola gražinama laikantis Grafike nurodytų terminų. Šalys susitaria, kad visais atvejais visa Paskola turi būti grąžinta ir kiti Mokėjimai įvykdyti ne vėliau kaip Galutinę Paskolos grąžinimo dieną. Paskola grąžinama ją pervedant į Paskolos grąžinimo sąskaitą.
	2. Visos mokėtinos sumos pagal Paskolos sutartį yra sumokamos Paskolos davėjui pilnai be jokių priešpriešinių reikalavimų įskaitymų ar bet kokių mokesčių išskaičiavimų.
	3. Jeigu Paskolos gavėjas laiku nesumoka Paskolos mokėtinos sumos, Paskolos davėjas turi teisę sustabdyti kitų Paskolos sumų išmokėjimą kol bus sumokėtos visos mokėtinos Paskolos sumos pagal Paskolos sutartį.
3. **MOKĖJIMAI**
	1. Paskolos gavėjas visus Mokėjimus turi vykdyti Paskolos valiuta.
	2. Paskolos davėjas, gavęs mažesnę sumą nei visa Paskolos gavėjo pagal Paskolos sutartį mokėtina suma, iš gautos sumos nepriklausomai nuo Paskolos gavėjo nurodytos mokėjimo paskirties pirmąja eile turi teisę padengti savo išlaidas, susijusias su reikalavimo įvykdyti prievolę pareiškimu, antrąja eile – Paskolos gavėjui priskaičiuotas netesybas, trečiąja eile – Palūkanas ir kitus mokesčius, ketvirtąja eile – likusius Mokėjimus.
	3. Jeigu Paskolos gavėjas ir (ar) Susijusi įmonė turi įsiskolinimų pagal kitas su Paskolos davėju sudarytas Paskolos sutartis bei Paskolos davėjas gauna mažesnę sumą nei visa Paskolos gavėjo ar Susijusios įmonės Paskolos davėjui pagal tokias su Paskolos davėju sudarytas Paskolos sutartis mokėtina suma, Paskolos davėjas nepriklausomai nuo Paskolos gavėjo ar Susijusios įmonės nurodytos mokėjimo paskirties savo nuožiūra gali paskirstyti, kokie Paskolos gavėjo ar Susijusios įmonės įsiskolinimai ir pagal kokias Paskolos sutartis dengiami iš gautos sumos.
	4. Paskolos davėjas taip pat turi teisę bet kokias Paskolos davėjo mokėtinas sumas Paskolos gavėjo ir (ar) Susijusios įmonės naudai bet kuriuo metu panaudoti pagal Paskolos davėjo ir Paskolos gavėjo ir (ar) Susijusios įmonės sudarytos (-ų) Paskolos sutarties (-čių) nustatytų mokėtinų sumų dengimui Paskolos davėjui atliekant vienašalius užskaitymus ir apie atliktų užskaitymų sumas informuojant atitinkamai Paskolos gavėją ir (ar) Susijusią įmonę elektroniniu paštu, kurio (-s) atžvilgiu buvo pritaikytas vienašalis užskaitymas.
	5. Jeigu bet kuriuo metu vadovaujantis taikytina teise Paskolos davėjas turi sumokėti mokesčius nuo sumų Paskolos davėjo turimų išmokėti Paskolos gavėjui ar iš jo gaunamų sumų, ar nuo kitų sumų, susijusių su Paskolos sutartimi ar pagal ją teikiamomis paslaugomis ar operacijomis, ar taikytina teisė reikalauja, kad Paskolos gavėjas atliktų bet kokius išskaičiavimus ar atskaitymus, tai Paskolos gavėjas privalo sumokėti Paskolos davėjui bet kokią papildomą sumą, kuri yra reikalinga, siekiant užtikrinti, kad Paskolos davėjo gauta grynoji suma būtų lygi sumai, kurią jis būtų gavęs, jeigu tokie mokesčiai nebūtų sumokėti ar toks išskaičiavimas ar atskaitymas nebūtų buvęs atliktas bei nepadidėtų Paskolos davėjo išlaidos.
	6. Bet kokia mokėtina suma pagal Paskolos sutartį sumokama tą dieną, kurią numatytas mokėjimas.
	7. Mokėjimas yra laikomas gautu, kai jis įskaitomas į sąskaitą. Galutinė į sąskaita įskaityta suma turi atitikti Paskolos gavėjo mokėtiną Paskolos davėjui sumą, kuri nurodyta Paskolos sutartyje.
4. **PASKOLOS GAVĖJO TEISĖS IR PAREIGOS**
	1. **Informaciniai Paskolos gavėjo įsipareigojimai:**
		1. Paskolos gavėjas įsipareigoja Paskolos davėjui paprašius, pateikti prašomus dokumentus per 10 (dešimt) kalendorinių dienų, siekiant įvertinti Paskolos gavėjo komercinę veiklą ar siekiant įsitikinti Paskolos gavėjo įsipareigojimų įvykdymu pagal Paskolos sutartį;
		2. Paskolos gavėjas įsipareigoja Paskolos davėjui iš anksto informavus, sudaryti sąlygas Paskolos davėjo atstovams be kliūčių patikrinti Paskolos gavėjo veiklą vietoje bei susipažinti su finansine / buhalterine ir kita dokumentacija vietoje;
		3. Paskolos gavėjas įsipareigoja pranešti raštu Paskolos davėjui per 5 (penkias) kalendorines dienas, jei:
			1. pakeičiami Paskolos gavėjo įstatai, pasikeičia Paskolos gavėjo vadovas arba įvyksta kiti Paskolos gavėjo struktūros pasikeitimai (tiesioginių ir netiesioginių akcininkų, galutinių naudos gavėjų pasikeitimai), turinčių ne mažiau kaip 10 (dešimt) proc. kapitalo dalių, sudėtis;
			2. trečiasis asmuo pareiškia Paskolos gavėjui ieškinį, kurio suma viršija 10 000 (dešimt tūkstančių) eurų, ir (ar) iškeliama byla, kurioje priimtas sprendimas gali turėti esminės neigiamos įtakos Paskolos gavėjo ūkinei-finansinei būklei ar verslui;
			3. priimamas sprendimas dėl Paskolos gavėjo reorganizavimo, atskyrimo, pertvarkymo, likvidavimo, restruktūrizavimo, bankroto bylos Paskolos gavėjui inicijavimo, iškėlimo ar neteisminės bankroto procedūros pradėjimo;
			4. tampa žinoma apie esminį Paskolos sutarties pažeidimą ir (ar) kitas aplinkybes, kurios sudaro pagrindą vienašališkai nutraukti Paskolos sutartį prieš terminą;
			5. tampa žinoma apie teismo, arbitražo ar administracinio pobūdžio procesą, pritaikytas valstybės institucijų sankcijas, kurios gali turėti esminės neigiamos įtakos Paskolos gavėjo verslui, turtui ar Paskolos gavėjo finansinei būklei.
		4. Paskolos gavėjas įsipareigoja per 4 (keturis) mėnesius nuo finansinių metų pabaigos pateikti Paskolos davėjui finansines ataskaitas, privalomas pagal Lietuvos Respublikos teisės aktus;
		5. Paskolos gavėjas įsipareigoja pateikti informaciją apie Paskolos gavėjo ir Prievolių užtikrinimo priemonių davėjų, adreso ir kitų rekvizitų pasikeitimą – nedelsiant, bet ne vėliau kaip per 3 (tris) Darbo dienas.
	2. **Bendri Paskolos gavėjo įsipareigojimai:**
		1. **Paskolos paskirtis**: naudoti Paskolą pagal Paskolos sutartyje numatytą paskirtį, o Paskolos davėjui pareikalavus, pateikti tai patvirtinančius dokumentus;
		2. ***Pari passu***: tais atvejais, kai pagal Paskolos sutartį nėra pateikiamos jokios Prievolių įvykdymo užtikrinimo priemonės, užtikrinti, kad jo įsipareigojimai pagal Paskolos sutartį bet kuriuo metu yra ir bus lygūs visiems kitiems Paskolos gavėjo dabartiniams ir būsimiems įsipareigojimams, neužtikrintiems prievolių įvykdymo užtikrinimo priemonėmis ir nesubordinuotiems (išskyrus tokius įsiskolinimus, kuriems imperatyviai pirmenybę teikia įstatymai, bet ne Paskolos sutartys);
		3. **Veiklos tęstinumas**: imtis visų reikalingų veiksmų, siekiant užtikrinti savo bendrovės egzistavimą ir teises vykdyti savo veiklą;
		4. **Prievolių įvykdymo užtikrinimo priemonės**: Paskolos gavėjas privalo užtikrinti, kad Prievolių įvykdymo užtikrinimo priemonių sandoriai būtų sudaryti, galiotų ir būtų tinkamai įforminti. Šiame punkte numatyti Paskolos gavėjo įsipareigojimai apima ir visų dokumentų, reikalingų Prievolių įvykdymo užtikrinimo priemonių sandoriams tinkamai sudaryti, pateikimą. Šiame punkte numatyti Paskolos gavėjo įsipareigojimai galioja ir tuo atveju, jei Prievolių įvykdymo užtikrinimo priemonių sandorius turi sudaryti tretieji asmenys. Šalys susitaria, kad tiek, kiek nedraudžia Lietuvos Respublikos teisės aktai, išieškojimo atveju Paskolos davėjas turi teisę pasirinkti, kokiu eiliškumu ir kokias Paskolos gavėjo pateiktas Prievolių įvykdymo užtikrinimo priemones realizuoti nepriklausomai nuo Paskolos gavėjo duodamo priešingo nurodymo.
		5. **Sankcijos:** Paskolos gavėjas laikosi visų įsipareigojimų dėl Sankcijų.
5. **PAREIŠKIMAI IR PATVIRTINIMAI**
	1. Laikoma, kad Paskolos gavėjo Pareiškimai ir Patvirtinimai laikomi Paskolos gavėjo pateiktais ir (ar) pakartotais Paskolos sutarties sudarymo dieną bei visu Paskolos sutarties galiojimo laikotarpiu.
	2. **Tinkamas įsisteigimas ir statusas**: Paskolos gavėjas yra juridinis asmuo arba ūkininkas, tinkamai įsteigtas ir teisėtai veikiantis pagal LR įstatymus, įsteigtas neribotam laikotarpiui, gali būti ieškovu ir atsakovu teismuose ir turi visus reikiamus įgaliojimus valdyti savo turtą ir vykdyti savo veiklą;
	3. **Įmonės teisė skolintis**: Paskolos gavėjas turi teisę ir visus reikiamus įgalinimus sudaryti ir vykdyti įsipareigojimus pagal Paskolos sutartį ir joje numatytus sandorius bei susijusius dokumentus, įskaitant Prievolių įvykdymo užtikrinimo priemonių sandorius; sudarant Paskolos sutartį nėra sandorių negaliojimo pagrindų, o Paskolos gavėjo atstovas yra tinkamai įgaliotas pasirašyti Paskolos sutartį;
	4. **Pakankamos finansinės galimybės:** Paskolos gavėjas turi ir turės pakankamas galimybes finansuoti / grąžinti visą Paskolos sumą, sumokėti Palūkanas ir kitus Mokėjimus pagal šią Paskolos sutartį iki galutinio atsiskaitymo pagal Paskolos sutartį dienos;
	5. **Įsiskolinimo nebuvimas**: Paskolos gavėjas Paskolos išmokėjimo metu neturi skolinių įsipareigojimų prieš trečiuosius asmenis, išskyrus jo įsipareigojimus pagal šią Paskolos sutartį bei įsipareigojimus, apie kuriuos jis Paskolos davėją informavo iki Paskolos sutarties sudarymo, ir įsipareigojimus, kuriuos jis prisiėmė nepažeisdamas šios Paskolos sutarties sąlygų;
	6. **Konflikto nebuvimas ir Įsipareigojimų nevykdymo atvejo nebuvimas:**

Paskolos sutarties ir susijusių dokumentų, įskaitant Prievolių įvykdymo užtikrinimo priemonių sandorių, sudarymas, pateikimas ir įgyvendinimas, o taip pat ir Paskolos panaudojimas:

* + 1. nepažeidžia jokių Paskolos sutarties sąlygų ir neįvyko bei nesitęsia joks Įsipareigojimų nevykdymo atvejis ir jis nesusidarys dėl šios Paskolos sutarties ir su ja susijusių dokumentų sudarymo ar bet kokio sandorio numatyto juose vykdymo; ir
		2. nėra jokio kito atvejo, kuris sudaro Įsipareigojimų nevykdymo atvejį pagal bet kokią Paskolos sutartį ar dokumentą, kuris privalomas Paskolos gavėjui; arba
		3. nepažeidžia ir nepažeis jokių Paskolos gavėjo įstatų / nuostatų ar kitų steigimo ar registravimo dokumentų, ar jokio sprendimo / nutarimo, priimto jo akcininkų / dalininkų ir (ar) valdybos ir (ar) kitų organų, nuostatų; arba
		4. nepažeidžia bei nepažeis jokios Paskolos sutarties ar dokumento, kurios šalimi yra Paskolos gavėjas arba kuris jam yra privalomas.
	1. **Bylinėjimosi nebuvimas**: šiuo metu nevyksta ir, kiek žinoma, negresia joks bylinėjimasis, arbitražo ar administracinės procedūros, bei nėra valstybės institucijų paskirtų kokių nors sankcijų, kurios galėtų smarkiai neigiamai paveikti Paskolos gavėjo verslą, turtą ar finansinę būklę, išskyrus iki Paskolos sutarties sudarymo Paskolos davėjui atskleistus atvejus;
	2. **Informacijos ir finansinių ataskaitų teisingumas**: visa informacija ir (ar) finansinės ataskaitos, pateiktos Paskolos gavėjo Paskolos davėjui, buvo teisingi ir tikslūs jų pateikimo dieną bei neklaidinantys; ir tokia informacija ir (ar) finansinės ataskaitos nenuslėpė jokios esminės informacijos; bei nuo tokios informacijos ir (ar) finansinių ataskaitų pateikimo neįvyko niekas, kas darytų tą informaciją ir (ar) finansines ataskaitas neteisingomis ar klaidinančiomis. Paskolos gavėjui ir jo akcininkams nėra žinomi jokie faktai ar aplinkybės, kurie ateityje gali iš esmės daryti neigiamą įtaką Paskolos gavėjo finansinei padėčiai ir jo galimybėms laiku ir tinkamai vykdyti savo įsipareigojimus pagal šią Paskolos sutartį ar turėti įtakos Paskolos sutarties galiojimui;
	3. **Likvidavimo, reorganizacijos ir pan. nebuvimas**: Paskolos gavėjas nėra nemokus, likviduojamas, reorganizuojamas ar administruojamas, jam nėra taikoma nemokumo ar analogiška procedūra, ir viso jo turto, verslo ar jų dalies atžvilgiu nėra paskirtas administratorius arba kitas atitinkamas pareigūnas;
	4. **Esminių neigiamų pasikeitimų nebuvimas**: nebuvo jokių esminių neigiamų Paskolos gavėjo finansinės būklės, turto ar veiklos rezultatų pokyčių, lyginant su būkle, kuri buvo Paskolos davėjui pateikta derybose dėl Paskolos sutarties, kurie galėtų iš esmės neigiamai paveikti Paskolos gavėjo sugebėjimą vykdyti savo įsipareigojimus sutinkamai su Paskolos sutarties sąlygomis;
	5. **Mokestiniai įsipareigojimai:** Visi šios Paskolos sutarties pasirašymo dienai privalomi sumokėti mokesčiai yra Paskolos gavėjo visiškai ir laiku sumokėti. Paskolos gavėjui nėra taikomos jokios mokestinės nepriemokos, delspinigiai ar baudos ir, Paskolos gavėjo žiniomis, nėra grėsmės, kad tokios sankcijos dėl jo iki šios Paskolos sutarties pasirašymo vykdytos veiklos bus taikomos bet kada ateityje. Paskolos sutarties sudarymo metu nėra pradėtas mokestinis patikrinimas, mokestinis ar kitoks tyrimas, susijęs su Paskolos gavėjo mokėtinais mokesčiais;
	6. **Sankcijos:** (i) Paskolos gavėjo žiniomis jam nėra taikomos Sankcijos; (ii) Paskolos sutartimi suteikiamas finansavimas nebus naudojamas asmenų, kuriems taikomos bet kokios Sankcijos, naudai; (iii) Paskolos gavėjas nevykdo veiklos, verslo ar neįgyvendina sandorio, kuris, pagrįstai tikėtina, pažeistų bet kokias Sankcijas ar lemtų jo priskyrimą Uždraustai šaliai; (iv) Paskolos gavėjas tiesiogiai ar netiesiogiai nefinansuoja viso ar dalies sandorio (-ių), iš pajamų, gautų iš sutarčių, kurios yra uždraustos Sankcijomis ar kitaip sąlygotų asmenį ar įmonę pažeisti Sankcijas.
	7. **Paskolos gavėjo pareiškimai ir patvirtinimai susiję su suteikiama Garantija:**
		1. Paskolos gavėjas patvirtina, kad jis buvo supažindintas su Garantijos suteikimo sąlygomis ir reikalavimais, kurie keliami Paskolos gavėjui bei sąlygomis, kurias turi atitikti Paskola, ją išdavusi ir gavusi Šalys, kad Paskolai būtų taikoma Garantija. Paskolos gavėjas pareiškia ir patvirtina, kad jam nėra žinomos jokios aplinkybės, kurios yra dabar arba galėtų kilti ateityje ir dėl kurių Paskolos atžvilgiu negalėtų būti taikoma Garantija. Paskolos gavėjas įsipareigoja nedelsiant raštu informuoti Paskolos davėją apie visas aplinkybes dėl kurių Paskolai negali būti taikoma Garantija arba dėl kurių kiltų grėsmė, kad Paskolai negalės būti taikoma Garantija ateityje;
		2. Paskolos gavėjas įsipareigoja Paskolos davėjo ir (ar) Fondo prašymu per protingą terminą, bet ne vėliau kaip per 10 kalendorinių dienų, pateikti arba parengti, atnaujinti ir pateikti toliau nurodytą informaciją bei dokumentus:
			1. Informaciją, reikalingą patikrinti ar Garantija naudojama laikantis visų taikomų ES ar nacionalinių teisės aktų (įskaitant susijusį su valstybės pagalbos režimu) ir šios Paskolos sutarties reikalavimų, įskaitant, bet neapsiribojant;
			2. informaciją, reikalingą norint patikrinti, ar tinkamai įgyvendinamos susitarimo tarp Fondo ir Paskolos davėjo, pagal kurį teikiama Fondo parama, sąlygos;
			3. įrodymus, kad laikomasi taikomų taisyklių ir nuostatų, susijusių su atitinkamo valstybės pagalbos režimo suteikimu ir stebėsena;
			4. visą kitą informaciją ir dokumentus, kurių pagrįstai reikalauja aukščiau nurodyti asmenys.
		3. Paskolos gavėjas įsipareigoja visą šios Paskolos sutarties galiojimo laikotarpį ir 10 (dešimt) metų po jo pasibaigimo saugoti visus dokumentus, susijusius su šia Paskolos sutartimi ir jos vykdymu. Šie dokumentai turi būti pateikti Fondui ir (ar) Paskolos davėjui, jeigu pastarieji paprašo tokių dokumentų arba vykdo Paskolos gavėjo patikrą. Jeigu turimuose dokumentuose nustatomas neatitikimas, prieštaravimas, trūkumas ir pan., tai Paskolos gavėjas įsipareigoja pašalinti tai ne vėliau kaip per 3 (tris) mėnesius nuo atitinkamo reikalavimo gavimo dienos;
		4. Paskolos gavėjas įsipareigoja laikyti lėšas, gautas pagal šią Paskolos sutartį, tik kredito įstaigose, kurios yra įsikūrusios ES valstybėje narėje;
		5. Paskolos gavėjas įsipareigoja laikytis visų reikalavimų, kurie taikomi ir susiję su valstybės pagalba ir pirkimo taisyklėmis, kurios yra taikomos Paskolos gavėjo atžvilgiu pagal galiojančius nacionalinius arba ES teisės aktus;
		6. Paskolos gavėjas įsipareigoja laikytis visų nacionalinių ir ES teisės aktų, kurie yra taikomi Paskolos gavėjo, jo veiklos ir su juo susijusių asmenų atžvilgiu;
		7. **Paskolos gavėjas patvirtina, kad Paskolos davėjas jį supažindino su visais reikalavimais ir kriterijais, kuriuos turi atitikti Paskolos gavėjas, kad jam būtų suteikta ši Paskola ir išduota Garantija Paskolos davėjui. Paskolos gavėjas suprato šiuos reikalavimus ir patvirtina, kad jis atitinka juos ir įsipareigoja nedelsiant raštu pranešti Paskolos davėjui, jeigu Paskolos gavėjas, jo vykdoma veikla, Paskolos sutarties vykdymo būdai ir t. t. nebeatitinka minėtų reikalavimų;**
		8. Paskolos gavėjas įsipareigoja laikytis visų teisės aktų, kurie reglamentuoja mokesčių mokėjimą ir nesudaryti jokių sandorių bei neatlikti jokių transakcijų, kurie susiję su mokesčių įstatymų reikalavimų pažeidimais, įskaitant neteisėtas mokesčių planavimo schemas, kuriomis siekiama išvengti mokesčių mokėjimo, atidėti jų mokėjimą arba sumažinti mokesčių naštą;
		9. Paskolos gavėjas įsipareigoja pateikti Paskolos davėjui informaciją apie Paskolos gavėjo naudos gavėjus ir nedelsiant šią informaciją atnaujinti, jeigu ji pasikeičia;
		10. Paskolos gavėjas įsipareigoja laikytis atitinkamų standartų ir galiojančių teisės aktų dėl mokesčių vengimo, pinigų plovimo, kovos su terorizmu ir mokestinio sukčiavimo prevencijos ir (išskyrus atvejus, kai įvykiai ar aplinkybės neleidžia to kontroliuoti) nebendradarbiauti su subjektais, kurie veikia ar įsikūrę jurisdikcijose, kurios neužtikrina efektyvių priemonių kovoje su pinigų plovimu, teroristų finansavimu, mokesčių vengimu, korupcija ir pan.;
		11. Be čia aukščiau nurodytų pareiškimų ir patvirtinimų, Paskolos gavėjo atžvilgiu yra taikomi ir kiti patvirtinimai bei pareiškimai, kurie yra pateikti Specialiose sąlygose ir (ar) kituose Bendrųjų sąlygų punktuose, ir (ar) kituose dokumentuose (deklaracijose ir pan.), kuriuos Paskolos gavėjas pateikia Paskolos davėjui ir (ar) Fondui prieš pasirašant šią Paskolos sutartį ar ją pasirašius. Pastarieji dokumentai laikomi šios Paskolos sutarties dalimi.
		12. Paskolos gavėjas patvirtina, jog:
* jis žino, kad Garantijos pagal šią Paskolos sutartį teikimas yra laikomas Valstybės pagalba, kuri teikiama pagal ES Komisijos 2020-12-14 d. Sprendimą C (2020) 9237 ir Atitinkamą valstybės pagalbos režimą;
* pasirašydamas šią Paskolos sutartį nepažeidžia ir nepažeis Atitinkamo valstybės pagalbos režimo.
1. **ĮSIPAREIGOJIMŲ NEVYKDYMO ATVEJAI**
	1. Įvykus ar paaiškėjus bent vienam Įsipareigojimų nevykdymo atvejui ir (ar) jei Fondas priima sprendimą nesuteikti Garantijos ar ją atšaukti ar jos neišmokėti ne dėl Paskolos davėjo kaltės, Paskolos davėjas prieš 5 (penkias) kalendorines dienas raštu informavęs Paskolos gavėją, turi teisę vienašališkai nutraukti Paskolos sutartį arba raštu pareikalauti nedelsiant grąžinti Paskolą (jos dalį) kartu su visomis priskaičiuotomis ir nesumokėtomis Palūkanomis ir kitomis pagal Paskolos sutartį mokėtinomis sumomis arba paskelbti, kad Paskolos davėjo įsipareigojimai išduoti Paskolą pagal Paskolos sutartį yra panaikinami. Paskolos davėjui nusprendus vienašališkai nutraukti Paskolos sutartį, Paskolos gavėjas privalo sumokėti visas mokėtinas sumas pagal Paskolos sutartį per 5 (penkias) Darbo dienas nuo rašytinio pranešimo gavimo dienos.
	2. Paaiškėjus bet kokiems Įsipareigojimų nevykdymo atvejams, Paskolos davėjas turi teisę atlikti kelis veiksmus (reikalauti grąžinti visą negrąžintą Paskolą ar jos dalį prieš terminą, reikalauti sumokėti Palūkanas ir pan.). Paskolos davėjas savo nuožiūra pasirenka, kokį ar kokius Paskolos sutartyje numatytus veiksmus atlikti konkrečiu atveju ir bet koks Paskolos davėjo reikalavimas Paskolos gavėjui, pareikštas Paskolos sutartyje numatytais atvejais, yra privalomas Paskolos gavėjui.
	3. Žemiau nurodyti atvejai yra laikomi Įsipareigojimo nevykdymo atvejais:
		1. **Nemokėjimas:** Paskolos gavėjas nesumoka laiku bet kokios pagal Paskolos sutartį mokėtinos sumos Paskolos sutartyje numatyta tvarka arba iš objektyvių aplinkybių yra akivaizdu, kad Paskolos gavėjas pradels sumų sumokėjimą, kaip tai numatyta Paskolos sutartyje;
		2. **Veiklos, verslo ir statuso esminiai pasikeitimai**: Paskolos gavėjas nutraukia pagrindinį verslą, iš esmės jį pakeičia arba sumažina jo apimtis, yra reorganizuojamas, likviduojamas, bankrutuoja ar sustabdo mokėjimus arba teismui Paskolos gavėjo atžvilgiu yra pateiktas prašymas dėl bendrovės ar skolos restruktūrizavimo arba jo turto ar įsipareigojimų ar jų dalies atžvilgiu yra paskiriamas administratorius arba atitinkamas pareigūnas;
		3. **Nuosavybės sąlyga**: įvyko esminių pokyčių Paskolos gavėjo nuosavybės (tiesioginių ir netiesioginių akcininkų / dalininkų / galutinių naudos gavėjų) struktūroje, kurie yra nepriimtini Paskolos davėjui;
		4. **Klaidinga informacija, Paskolos naudojimas ne pagal paskirtį**: Paskolos gavėjas ir (ar) kitas Prievolių įvykdymo užtikrinimo priemonių pateikėjas ar savininkas pateikė Paskolos davėjui klaidingą informaciją arba nuslėpė informaciją, kuri padarė arba galėjo padaryti įtakos Paskolos išdavimui ar jo sąlygoms, arba paaiškėja neigiama informacija apie Paskolos gavėjo ir (ar) kito Prievolių įvykdymo užtikrinimo priemonių pateikėjo reputaciją, arba Paskola ar jos dalis naudojama ) ne tai paskirčiai kuriai ji buvo suteikta;
		5. **Finansinė būklė:** smarkiai pablogėjo Paskolos gavėjo ir (ar) Prievolių įvykdymo užtikrinimo priemonių pateikėjo finansinė būklė;
		6. **Įsipareigojimų nevykdymas**: Paskolos gavėjas ir (ar) Susijusi įmonė netinkamai vykdo (įvykdė) ar neįvykdė bet kokių įsipareigojimų pagal Paskolos sutartį ar pagal kitas su Paskolos davėju sudarytas Paskolos sutartis arba Paskolos gavėjas ir (ar) Susijusi įmonė ir / ar Prievolių įvykdymo užtikrinimo priemonių pateikėjas netinkamai vykdo (įvykdo) ar neįvykdė bet kokių įsipareigojimų pagal Prievolių įvykdymo užtikrinimo sandorius ir jų neįvykdo per 20 (dvidešimt) kalendorinių dienų nuo tada, kai Paskolos davėjas raštu pareikalauja pašalinti atitinkamą pažeidimą, jei įmanoma tokį pažeidimą pašalinti;
		7. **Esminė neigiama įtaka:** įvyko bet koks kitas įvykis, kuris gali daryti esminę neigiamą įtaką Paskolos gavėjo ar Prievolių įvykdymo užtikrinimo priemonių davėjo sugebėjimams vykdyti įsipareigojimus, susijusius su Paskolos sutartimi (pavyzdžiui, valstybės institucijų taikomos sankcijos, patirti žymūs nuostoliai ar kita);
		8. **Įsipareigojimų nevykdymas kreditoriams**: Paskolos gavėjas ir (ar) Susijusi įmonė laiku neįvykdė mokėjimo įsipareigojimo ar jų dalies Paskolos davėjui pagal kitas su Paskolos davėju sudarytas Paskolos sutartis ar neįvykdė mokėjimo įsipareigojimo ar jų dalies kitam kreditoriui. Nemokėjimas kitam kreditoriui yra laikomas pagrindu nutraukti Paskolos sutartį ir prieš laiką pareikalauti grąžinti kreditą tik tuo atveju, jeigu Paskolos davėjas mano, kad dėl tokio nemokėjimo iškyla pavojus šios Paskolos grąžinimui;
		9. **Kitos aplinkybės**: Paskolos gavėjas pažeidžia bet kurį įsipareigojimą numatytą Paskolos sutarties 8 ir (ar) 9 punktuose.
	4. Reikalavimas grąžinti Paskolą anksčiau laiko nenutraukia Palūkanų, delspinigių ir (ar) kitų pagal Paskolos sutartį mokėtinų sumų skaičiavimo ir nepanaikina jų mokėjimo pareigos.
	5. Paskolos gavėjas iki Paskolos sutarties nutraukimo privalo sumokėti Paskolos davėjui negrąžintą Paskolą, sukauptas Palūkanas ir kitus Mokėjimus, jei tokie numatyti pagal Paskolos sutartį.
2. **PASKOLOS SUTARTIES GALIOJIMAS, PAKEITIMAI BEI TEISIŲ IR PAREIGŲ PERLEIDIMAS**
	1. Paskolos sutartis įsigalioja jos pasirašymo dieną ir galioja iki visiško Paskolos gavėjo įsipareigojimų pagal Paskolos sutartį tinkamo įvykdymo.
	2. Paskolos sutarties sąlygos gali būti pakeistos ar papildytos tik atskiru rašytiniu Paskolos davėjo ir Paskolos gavėjo susitarimu, išskyrus joje aiškiai išvardytus atvejus, kai Paskolos davėjas turi teisę keisti jos nuostatas vienašališkai.
	3. Kai Specialiosios ar Bendrosios Paskolos sutarties sąlygos keičiamos Šalių sutarimu, jos gali būti keičiamos išdėstant nauja redakcija arba sudarant papildomą susitarimą dėl konkrečių jos sąlygų pakeitimo, kurį turi pasirašyti abi Šalys.
	4. Paskolos gavėjas gali perleisti iš Paskolos sutarties kylančias teises ar pareigas tik turėdamas išankstinį raštišką Paskolos davėjo sutikimą. Paskolos davėjas turi teisę perleisti iš Paskolos sutarties kylančias teises bei pareigas, tiek ir visas užtikrinimo priemones be atskiro Paskolos gavėjo sutikimo.
	5. Paskolos davėjas turi teisę vienašališkai pakeisti Bendrąsias sąlygas, informuodamas apie tai Paskolos gavėją raštu (Specialiosiose sąlygose nurodytu elektroniniu paštu) prieš 30 (trisdešimt) dienų iki pakeitimų įsigaliojimo. Paskolos gavėjui nesutinkant su Bendrųjų sąlygų pakeitimais, jis turi teisę nutraukti Paskolos sutartį. Tokiu atveju Paskolos gavėjas turi pateikti raštišką pranešimą Paskolos davėjui iki tokių pakeitimų įsigaliojimo, o likusios prievolės privalo būti vykdomos vadovaujantis iki tol galiojusiomis Bendrosiomis sąlygomis. Jeigu Paskolos gavėjas nepareiškia savo nesutikimo su Paskolos sutarties pakeitimais šiame punkte nustatyta tvarka ir terminais, laikoma, kad jis sutinka su Paskolos davėjo atliktais Bendrųjų sąlygų pakeitimais.
3. **KONFIDENCIALUMAS**
	1. Šalys įsipareigoja laikytis tokių konfidencialumo reikalavimų:

12.1.1. Paskolos sutarties sąlygos ir informacija, gauta vykdant Paskolos sutartį, yra konfidenciali ir nė viena Šalis jos negali atskleisti tretiesiems asmenims be kitos Šalies sutikimo, išskyrus Paskolos sutartyje ir (ar) Lietuvos Respublikos įstatymuose įtvirtintus atvejus.

* + 1. Nebus laikoma pažeidimu, jei informacija (net ir konfidenciali) bus atskleista šiems asmenimis:
		2. Audito įmonei, kuri atlieka Paskolos davėjo ar Paskolos gavėjo veiklos ar finansinių ataskaitų auditą;
		3. Šalių akcininkui, kuriam priklauso daugiau kaip pusė visų akcijų, taip pat su juo arba su Paskolos davėju susijusioms įmonėms;
		4. Advokatams bei kitiems profesionaliems konsultantams, teikiantiems teisines ar kitas paslaugas bet kuriai iš Šalių;
		5. Paskolos davėjo veiklos priežiūrą atliekančioms valstybės institucijoms;
		6. kitiems Paskolos davėjo klientų aptarnavimą atliekantiems asmenims.
1. **NENUGALIMA JĖGA (FORCE MAJEURE)**
	1. Paskolos gavėjas, kuris nevykdė ar vykdė netinkamai Paskolos sutartyje numatytas prievoles, privalo padengti visus dėl to susidariusius Paskolos davėjo nuostolius, išskyrus tuos nuostolius, kurie susidarė dėl nenugalimos jėgos (force majeure). Jeigu pagrindas nevykdyti prievolių dėl nenugalimos jėgos aplinkybių išlieka ilgiau nei 2 (du) mėnesius, bet kuri iš Šalių turi teisę nutraukti Paskolos sutartį. Nutraukus Paskolos sutartį, Paskolos gavėjas privalo per 15 (penkiolika) dienų nuo Paskolos sutarties nutraukimo dienos sugrąžinti negrąžintą Paskolą, sukauptas Palūkanas ir kitus Mokėjimus, jei tokie numatyti pagal Paskolos sutartį.
2. **ASMENS DUOMENŲ TVARKYMAS, DUOMENŲ VIEŠINIMAS**
	1. Paskolos davėjas tvarko Paskolos gavėjų-fizinių asmenų ir Paskolos gavėjų-juridinių asmenų atstovų asmens duomenis vadovaudamasis Specialiosiose sąlygose nurodytais Sutarties šalių ir jų atstovų asmens duomenų tvarkymo principais.
	2. **Pasirašydamas šią Paskolos sutartį, Paskolos gavėjas sutinka**, kad ES Komisija galės viešai paskelbti, įskaitant Internete, Paskolos gavėjo pavadinimą / vardą, šalį bei informaciją apie gautą Paskolą ir iš Fondo suteiktą paramą. Tuo atveju, jeigu Paskolos gavėjas yra fizinis asmuo, prieš gaudamas Paskolą, jis (ji) turi teisę raštu pareikšti Paskolos davėjui, kad Paskolos gavėjas nesutinka su šiame punkte nurodytų duomenų skelbimu.
	3. **Pasirašydamas šią Paskolos sutartį, Paskolos gavėjas yra informuojamas ir jis sutinka**, kad Paskolos davėjas perduotų Paskolos gavėjo vardą, pavardę, adresą bei kitus asmens duomenis Fondui bei kitiems tam teisę turintiems asmenims, jeigu tokie duomenys yra susiję su paslaugų sutartimi, sudaryta tarp Paskolos davėjo ir Fondo, ir (ar) jie gali būti perduodami pagal galiojančius ES arba nacionalinius teisės aktus. Daugiau informacijos galima rasti čia: <https://www.eif.org/data-protection>.
3. **BAIGIAMOSIOS NUOSTATOS**
	1. Paskolos gavėjui praleidus mokėjimų terminus daugiau nei 30 (trisdešimt) dienų, Paskolos davėjas įgyja teisę paskelbti viešai ar perduoti tretiesiems asmenims informaciją apie Paskolos sutarties sąlygas, Paskolos gavėją ir nevykdomas prievoles be atskiro Paskolos gavėjo sutikimo.
	2. Tuo atveju, jeigu Specialiosios sąlygos prieštarauja Bendrosioms sąlygoms arba atvirkščiai, taikomos Specialiųjų sąlygų nuostatos.
	3. Kai įsigalioja Paskolos sutarties nauja redakcija, ankstesnės Paskolos sutarties nuostatos nustoja galioti. Esant ginčui dėl Paskolos sutarties nuostatų galiojimo, taikoma naujausia Paskolos sutarties redakcija. Visi Paskolos gavėjo Pareiškimai ir Patvirtinimai yra laikomi pakartoti ir galiojantys Paskolos sutarties pakeitimo sudarymo momentu.
	4. Šalių susirašinėjimas vyksta elektroninėmis priemonėmis (el. paštu), išskyrus Paskolos sutartyje išvardintus atvejus. Šalių Specialiosiose sąlygose nurodytais el. pašto adresais pateikta informacija laikoma gauta kitą dieną nuo jos išsiuntimo dienos, o jei tai buvo nedarbo diena, kitą po jos einančią darbo dieną. Paštu išsiųsta korespondencija laikoma gauta 5 (penktą) dieną nuo jos išsiuntimo dienos.
	5. Šalys privalo nedelsiant informuoti viena kitą, jeigu keičiasi jų adresai, kontaktinė informacija ir (ar) kiti Paskolos sutarties vykdymui svarbūs duomenys.
	6. Sutarčiai taikoma Lietuvos Respublikos teisė.
	7. Ginčai tarp Šalių vykdant Paskolos sutartį sprendžiami derybų keliu. Nepavykus ginčų išspręsti derybų keliu, kiekvienas ginčas, kylantis iš Paskolos sutarties ar su ja susijęs, ieškovo pasirinkimu, galutinai sprendžiamas arbitražu Vilniaus komercinio arbitražo teisme pagal Arbitražo procedūros reglamentą arba Vilniaus miesto teisme. Ieškovo pasirinkimas bus galutinis ir privalomas Šalims ir nesuteikia teisės Šalims, ieškovui pateikus ieškinį vienai ginčų sprendimo institucijai, nagrinėti tarp Šalių kilusį ginčą kitoje ginčų sprendimo institucijoje. Ginčo sprendimo arbitraže atveju: arbitražo teismo arbitrų bus vienas, arbitražo vieta – Vilnius, Lietuva, arbitražiniame procese bus vartojama lietuvių kalba.
	8. Paskolos sutartis pasirašyta 2 (dviem) vienodą juridinę galią turinčiais egzemplioriais, kiekvienai Šaliai tenka po 1 (vieną) egzempliorių. Sutartį pasirašant elektroniniu parašu, sudaromas tik 1 (vienas) egzempliorius.

\_\_\_\_\_\_\_\_\_\_